text: Find ud af, hvordan vi kan undgå tyggegummi på fortorve
  08 maj 2013 kl. 18.46
  Skoleelever fra Horsens skal komme med et bud på, hvordan tyggegummi kan undgåes på fortorve.
  Hvordan undgår Horsens kommune hvert år at bruge tusindvis af kroner på at fjerne de mange kilo tyggegummi, der smides på belægningen i gågaden?
  Det er en af udfordringerne for 7.-10. klasser i Horsens.
  Den er en del af kampagnen "Grøn Udfordring". 
  Kampagnen er et samarbejde mellem Dansk Retursystem A/S, Hold Danmark Rent, Friluftsrådet og det lokale erhvervsliv.
  Meningen med Grøn Udfordring er at få elevernes bud på nye og miljøvenlige løsninger.
  Eksempel vil Best Western Jørgensens Hotel gerne høre eleverne, om de vil finde på nye måder, som hotellet kan servere egnens rodfrugter på.
  De vil også bl.a. få en udfordring om at designe en opsamler til de flasker og dåser, der ligger og flyder på gaderne i Horsens.
  Projektet begynder efter sommerferien.
  